tomron87/hebrew-wikipedia-sentences-corpus huggingface dataset:
בחצי גמר ליגת האלופות, מול ברצלונה, בישל אלכסנדר-ארנולד לדיבוק אוריגי את שערה הרביעי של ליברפול במשחק הגומלין שנערך באנפילד, תוך הטיית בעיטת הקרן, ובלבול הגנת היריבה.
המשחק הסתיים בתוצאה 0–4 לזכות ליברפול, ובכך מחקה הקבוצה האנגלית את ניצחונה של ברצלונה 0–3 בקאמפ נואו והעפילה לגמר ליגת האלופות.
במשחק הגמר, הפך אלכסנדר-ארנולד לשחקן הראשון עד גיל 20 אשר פותח בהרכב בגמר ליגת האלופות בשתי פעמים שונות.
במשחק זה סייע אלכסנדר-ארנולד לקבוצתו לנצח את טוטנהאם הוטספר 0-2 ולזכות בליגת האלופות.
במשחק הראשון לעונת 2019/2020, בישל ארנולד שער בניצחון 1–4 על נוריץ', היה זה הבישול החמישי ברציפות של השחקן במשחק ליגה, ובכך הפך לשחקן השמיני בתולדות הפרמייר ליג לעשות זאת, והראשון בתולדות ליברפול.
ב-2 בנובמבר, הפך לשחקן הרביעי הצעיר ביותר בתולדות המועדון שמגיע ל-100 הופעות, הוא עשה זאת בגיל 21 ו-26 ימים.
לקראת סוף 2019, זכה לראשונה בפרס שחקן החודש בפרמייר ליג, זכה עם המועדון בגביע העולם למועדונים וגם נבחר לנבחרת השנה של אופ"א.
בסיום אותה העונה, עונת 2019/2020, זכה עם הקבוצה באליפות אנגליה וסיים כמלך בישולי הקבוצה והשני בפרמייר ליג כולה, עם 13 בישולים להם הוסיף ארבעה שערים.
זו הכמות הגדולה ביותר של שחקן הגנה בפרמייר ליג לעונה אחת, הוא שבר את השיא יחד עם המגן השני של הקבוצה, אנדרו רוברטסון.
בעונת 2021/2022 זכה בפעם השנייה בתואר שחקן החודש בפרמייר ליג, בחודש נובמבר 2021. ב-6 במרץ 2022 בישל שער בניצחון 0–1 על וסטהאם יונייטד.
היה זה הבישול ה-15 של ארנולד בכל המסגרות לאותה העונה, ובכך שבר את שיאו של סטיבן ג'רארד לכמות בישולים לשחקן בעונה אחת במועדון.
בעונה זו זכה עם ליברפול בגביע ה-FA ובגביע הליגה האנגלי, ובתחילת עונת 2022/2023 במגן הקהילה, ובכך היה לשחקן הצעיר ביותר לזכות בכל התארים הקבוצתיים האפשריים עם קבוצה אנגלית.
במשחק מגן הקהילה אף כבש את השער הראשון, בניצחון 1-3 על מנצ'סטר סיטי.
בעונת 2024/2025 זכה עם הקבוצה באליפות הפרמייר ליג בפעם השנייה, בסיומה עזב את הקבוצה.
ב-30 במאי 2025 חתם בריאל מדריד בחוזה ל-6 שנים.
ב-18 ביוני ערך הופעת בכורה בקבוצה בתיקו 1-1 עם אל-הילאל במסגרת גביע העולם למועדונים.
אלכסנדר-ארנולד ייצג את אנגליה במגוון נבחרות הנוער שלה.
ב-7 באוקטובר 2016 כבש צמד בניצחון 1–3 של נבחרת אנגליה עד גיל 19, על קרואטיה.
חודש לאחר מכן שחזר את ההישג, בהפסד נבחרתו 2–3 לוויילס.
ב-24 במרץ 2017 כבש צמד פעם נוספת, בניצחון 3 - 0 על ספרד, אשר הבטיח את העפלתה של אנגליה לאליפות אירופה עד גיל 19.
באוגוסט 2017 זומן אלכסנדר-ארנולד לראשונה לסגל נבחרת אנגליה עד גיל 21, לצמד משחקים מול הולנד ומול לטביה.
הוא ערך את הופעת הבכורה שלו בנבחרת הצעירה בניצחון 0–3 על האחרונה, במשחק שנערך בבורנמות'.
במרץ 2018, בעודו חלק מהנבחרת הצעירה, הוזמן אלכסנדר-ארנולד לקחת חלק באימוני נבחרת אנגליה הבוגרת, לקראת צמד משחקי הידידות מול נבחרות ו.
במאי זומן לראשונה לסגל הנבחרת הבוגרת, על ידי מאמן הנבחרת גארת' סאות'גייט, כאשר פרסם המאמן את הסגל למונדיאל 2018. ב-7 ביוני ערך את הופעת הבכורה שלו במדים הלאומיים של הנבחרת הבוגרת, בניצחון 0–2 על , במשחק הכנה לקראת המונדיאל.
טרם המשחק, הוענקה לאלכסנדר-ארנולד חולצתו למשחק על ידי הנסיך ויליאם, דוכס קיימברידג'.
ב-15 בנובמבר 2018, במהלך משחק ידידות שנערך לכבוד פרישתו של ויין רוני מהנבחרת הלאומית, באצטדיון ומבלי, כבש אלכסנדר-ארנולד את שער הבכורה שלו במדי נבחרת אנגליה הבוגרת, במשחק שהסתיים בניצחון נבחרתו 0–3 על .
ביוני 2019 היה חלק מסגל הנבחרת במשחקי גמר ליגת האומות 2018/2019, אז סיימה אנגליה במקום השלישי.
ביוני 2021 זומן לסגל הנבחרת לקראת משחקי יורו 2020, אולם נופה מהסגל ב-3 ביוני לאחר שנפצע במשחק ידידות נגד אוסטריה.
אלכסנדר-ארנולד הוא מגן טכני, בעל תפיסה התקפית מהירה והבנת משחק חזקה.
הוא מסוגל להגיע לטווח רחב של מסירה, וזאת הודות להתפתחותו ותפקודו כקשר בזמן ששיחק באקדמיית ליברפול.
נוסף על כך, הוא מסוגל לכבוש וליצור מצבים מסוכנים עבור היריב, מכל עמדות המצבים הנייחים.
אלכסנדר-ארנולד מציין את סטיבן ג'רארד כאחד ממקורות ההשראה הבולטים שלו, והדבר ניכר במשחקו; אחת המסירות המזוהות ביותר שלו היא המסירה מאגף לאגף (על פני מרחק שלרוב עולה 60 מטרים), מהלך שמזוהה גם עם ג'רארד.
תחת המאמן יורגן קלופ מתפקד בעיקר כמגן ימני התקפי, אשר מאופיין בריצות אגף אל תוך רחבת היריב, הגבהות ומסירות מדויקות אל עבר רחבת העונשין, אך עם זאת, יש לו יכולת גבוהה בחזרה מהירה לאחור, וסיוע להגנת קבוצתו.
עקב כל אלו, משמש כבועט הקרנות המוביל בקבוצה.
בכך תופס אלכסנדר-ארנולד מרכיב התקפי חשוב בליברפול, ואף שבר בעונת 2018/2019 את שיא הבישולים לשחקן הגנה בעונה אחת באנגליה, כאשר בישל 12 שערים.
בעונה שלאחר מכן שבר שוב את השיא, כשבישל 13.
אלכסנדר-ארנולד נולד בשכונת מערב דרבי שבליברפול.
שכונה זו היא ביתו של מלווד, מגרש האימונים של מועדון הכדורגל ליברפול.
אלכסנדר-ארנולד גדל עם שני אחים, טיילר, הגדול ממנו ב-4 שנים, ומרסל, שצעיר ממנו ב-3 שנים.
לדבריו, לאחיו יש חלק גדול בהפיכתו לכדורגלן מקצועי.
בילדותו למד בבית ספר קתולי.
אלכסנדר-ארנולד הוא אחיינו של ג'ון אלכסנדר, שחקן העבר של רדינג ומילוול, ומזכיר המועדון מנצ'סטר יונייטד בעבר.
סבתו מצד אמו הייתה בעבר במערכת יחסים עם מאמן מנצ'סטר יונייטד לשעבר, אלכס פרגוסון, לפני מעברה לניו יורק.
על פי מוצאו, רשאי היה אלכסנד-ארנולד לשחק עבור נבחרת ארצות הברית.
בגיל 9 ליווה את קפטן ליברפול ג'יימי קראגר בעלייה למגרש, במשחק מול לידס יונייטד.
כשהיה בן 16, סימן אותו סטיבן ג'רארד באוטוביוגרפיה שלו ככוכב ליברפול הבא.
מחוץ לכדורגל, מתנדב אלכסנדר-ארנולד כשגריר של ארגון הצדקה הממוקם בליברפול, 'שעה לאחרים' ('An Hour for Others'), המעניק לאוכלוסיות מעוטות יכולת מזון, צעצועים ושיעורי מדע.
הוא מתנדב בארגון מאז הגיע אליו דרך אמו, במהלך שנות נעוריו.
במהלך שהותו באקדמיה של ליברפול, התחייב אלכסנדר-ארנולד יחד עם חברו לאקדמיה, לתמוך ביוזמות צדקה, אם אחד מהם יהפוך לכדורגלן מקצועי.
במרץ 2019 חתם על הסכם חסות עם חברת אנדר ארמור, אשר היה להסכם החסות השני בשוויו באנגליה, לאחר זה של הארי קיין.
אלכסנדר-ארנולד השתמש בכספי ההסכם על מנת לבנות מגרשי כדורגל ציבוריים בליברפול.
אלכסנדר-ארנולד הוא שחמטאי חובב, מאז נחשף למשחק זה בילדותו על ידי אביו.
בשנת 2018 אף שיחק מול אלוף העולם בשחמט מגנוס קרלסן.
המשחק, אשר נערך במטרה לקדם את ענף השחמט, הסתיים בהפסד של אלכסנדר-ארנולד, לאחר 17 מהלכים - שמונה מהלכים יותר מאשר ביל גייטס, שהתמודד מול אלוף העולם מספר חודשים קודם לכן.
מאוחר יותר הסביר ארנולד, ששחמט הוא יותר כיף מבילוי ושבזכות השחמט הוא נהיה כדורגלן טוב יותר, בכך שלמד להבין שניים שלושה צעדים קדימה מהיריב.
קבוצת העונה באנגליה (התאחדות שחקני הכדורגל): 2018/19
הכדורגלן הצעיר של השנה בליגה האנגלית: 2019/20
שחקן החודש בפרמייר ליג: דצמבר 2019, נובמבר 2021
צ'סטר טרנט לוט האב הוא פוליטיקאי ומחבר אמריקאי.
לוט, לשעבר חבר הסנאט של ארצות הברית מטעם מדינת מיסיסיפי, מילא שורה של תפקידים מנהיגותיים בסנאט ובבית הנבחרים של ארצות הברית.
הוא נבחר לקונגרס האמריקאי מראשוני חברי הקונגרס שנבחרו בגל הפוליטי בו המפלגה הרפובליקנית זכתה במושבי מדינות הדרום שהיו דמוקרטים לחלוטין.
הוא היה מנהיג הרוב בסנאט, ואז פרש מההנהגה לאחר שהביע תמיכה במצעו הגזעני של סטרום ת'ורמונד מהבחירות לנשיאות ארצות הברית 1948, בהן היה ת'ורמונד מועמד המפלגה הדיקסיקרטית.
בשנים 1968–1972 היה לוט עוזרו האדמיניסטרטיבי של ויליאם קולמר, חבר בית הנבחרים מטעם מחוז הקונגרס החמישי של מיסיסיפי, שהיה גם יו"ר ועדת הכללים של בית הנבחרים.
עם פרישתו של קולמר זכה לוט בבחירות לבית הנבחרים מטעם מחוז הקונגרס אותו ייצג קולמר.
ב-1988, לוט התמודד לסנאט האמריקאי והחליף את ג'ון סטניס, נציגה של מיסיסיפי בסנאט במשך כ-42 שנה.
ב-1995, לאחר שהרפובליקנים נטלו את הרוב בסנאט מידי הדמוקרטים, נבחר לוט למצליף הסיעה ואחר כך למנהיג הרוב בסנאט ב-1996, בעקבות התפטרותו של הסנאטור בוב דול מקנזס.
ב-20 בדצמבר 2002, לאחר מחלוקת ציבורית שפרצה בעקבות דבריו במסיבת יום הולדתו המאה של הסנאטור סטרום ת'ורמונד, התפטר לוט מתפקידו כמנהיג הרוב.
הוא התפטר מהסנאט ב-2007 ועמיתו הרפובליקני רוג'ר ויקר זכה בבחירות מיוחדות שנערכו ב-2008. אחרי שעזב את הזירה הפוליטי פנה אל תחום השדלנות.
לוט משמש כעמית בכיר במרכז למדיניות דו-מפלגתית (BPC), שם הוא מתמקד בסוגיות הקשורות באנרגיה, בביטחון לאומי, בתעבורה ובנושאים אחרים.
לוט הוא גם יו"ר-עמית של מיזם האנרגיה של המרכז BPC.
לוט נולד בגרנדה שבמדינת מיסיסיפי, והתגורר בשנותיו הראשונות בעיירה דאק היל הסמוכה, שם אביו צ'סטר פול לוט, עסק בחקלאות.
אמו של לוט, איונה ווטסון, הייתה מורה בבית ספר.
אביו של לוט היה רודף שמלות עם התמכרות לאלכוהול, ופעמים תכופות פעל לוט הצעיר כמגשר כאשר אמו איימה על אביו בגירושין.
כאשר לוט היה בכיתה ו', המשפחה עברה לעיר פסקאגולה השוכנת בחוף הדרומי של מיסיסיפי, שם עבד אביו של לוט במספנה.
את לימודיו הגבוהים החל לוט באוניברסיטת מיסיסיפי שבעיר אוקספורד.
ב-1963 קיבל תואר ראשון במינהל ציבורי וב-1967 סיים לימודי תואר שני במשפטים.
הוא שימש כנציג שדה של האוניברסיטה והיה נשיא האחווה בה היה חבר, סיגמא נו.
נוסף על כך, באוניברסיטה היה מעודד, באותה הצוות עם מי שלימים ייצג עמו את מיסיסיפי בסנאט, ת'אד קוקרן.
ב-27 בדצמבר 1964 נישא לוט לפטרישה תומפסון ולהם שני ילדים: צ'סטר טרנט לוט הבן וטיילר לוט.
כסטודנט לתואר ראשון באוניברסיטת מיסיסיפי, השתתף לוט ב-1964 בכנס התנגדות של אחוות סיגמא נו לתיקון זכויות אזרח שהוצע על ידי אוניברסיטת דיוק ודארטמות' קולג' לסיום ההדרה הגזעית של האחווה במוסדותיהן.
לוט התייצב לצד תומכי ההפרדה הגזעית שדיכאו את יוזמת האוניברסיטאות דיוק ודארטמות'.
הסניף של סיגמא נו בדארטמות' קולג' עזב את האוניברסיטה בסופו של דבר, וסיגמא נו נותרה לבנה רק עד לתקופה מאוחרת יותר בשנות ה-60 של המאה ה-20.
בשנים 1968–1972 היה לוט כעוזר מנהלי של ויליאם קולמר , חבר בית הנבחרים מטעם מחוז הקונגרס החמישי של מיסיסיפי ויו"ר ועדת הכללים של בית הנבחרים של ארצות הברית.
ב-1972 הודיע קולמר, מהשמרנים שבחברי המפלגה הדמוקרטית בבית הנבחרים, על פרישתו לגמלאות לאחר 40 שנה בקונגרס.
הוא הביע את תמיכתו בלוט כממשיך דרכו בבית הנבחרים, חרף התמודדותו של לוט לבית הנבחרים מטעם המפלגה הרפובליקנית.
לוט זכה בבחירות בקלות, במידה רבה בזכות ניצחונו הטוטלי של הנשיא ריצ'רד ניקסון בבחירות לנשיאות שנערכו באותה השנה.
ניקסון זכה ל-87 אחוזי תמיכה במחוז הקונגרס החמישי של מיסיסיפי, והיה זה המחוז בו זכה לתמיכה הסוחפת ביותר בכל ארצות הברית.
עם זאת, אחרי שהבית הלבן פרסם את תמליל "האקדח העישון" הידוע לשמצה שהוכיח את מעורבותו של ניקסון בפרשת ווטרגייט, לוט הודיע שאכן יצביע בעד הדחתו של ניקסון מהנשיאות כאשר סעיפי ההדחה יעלו להצבעה בפני כלל בית הנבחרים.
לוט הפך פופולרי מאוד במחוזו, אף על פי שכמעט אף אחד מתושביו לא יוצגו בידי רפובליקני בחייהם קודם לכן.
לראיה, בנובמבר 1974 זכה לוט בקדנציה שנייה ברוב מוחץ.
קוקרן זכה גם הוא להיבחר לתקופת כהונה שנייה ברוב מוחץ, ובכך נעשו השניים הרפובליקנים הראשונים שנבחרים ליותר מכהונה אחת בבית הנבחרים מאז תקופת השיקום.
הם היו בין הרפובליקנים הבודדים בשנה שידעה התפטרויות של רפובליקנים רבים בגלל זעם על פרשת ווטרגייט.
לוט נבחר שש פעמים נוספות ללא קושי רב, ואף התמודד ללא מתנגד דמוקרטי ב-1978. ב-1980 שימש כיו"ר מטה הבחירות הנשיאותי של מושל קליפורניה רונלד רייגן במיסיסיפי.
הוא היה מצליף הסיעה הרפובליקנים בשנים 1981–1989, והרפובליקני הראשון מדרום ארצות הברית שמילא תפקיד כה בכיר.
לוט התמודד לסנאט ב-1988, לאחר שהסנאטור המכהן זה 42 שנה ג'ון סטניס הודיע שהוא לא יתמודד לתקופת כהונה נוספת.
בבחירות הכלליות הוא גבר על חבר בית הנבחרים מטעם מחוז הקונגרס הרביעי של מיסיסיפי ויין דודי בפער של כשמונה אחוזים.
לוט זכה במרב קולות הבוחרים במחוז הקונגרס שייצג בבית הנבחרים, וניצחונו של סגן הנשיא ג'ורג' הרברט ווקר בוש במיסיסיפי בבחירות 1988 חיזקו את מעמדו של לוט בבחירות לסנאט.
הוא נבחר מחדש ב-1994, ב-2000 וב-2006 ללא שום התנגדות דמוקרטית מהותית.
עם זאת, הוא שקל לפרוש לגמלאות במשך חלק גדול משנת 2005, אך לאחר הוריקן קתרינה הודיע ב-17 בינואר 2006 כי יתמודד לתקופת כהונה רביעית.
ב-1989, במלאת 25 שנה לרצח פעילי זכויות האזרח במיסיסיפי, הסנאטור לוט ושאר המשלחת של מיסיסיפי לקונגרס מיאנו להצביע בעד ההחלטה הלא-מחייבת לכבוד שלושת הגברים שנרצחו.
ההצעה עברה בכל מקרה בקונגרס.
כאשר המפלגה הרפובליקנית נטלה את הרוב בסנאט מידי הדמוקרטים ב-1995, מונה לוט למצליף סיעת הרוב.
ביוני 1996 הוא התמודד על תפקיד מנהיג הרוב בסנאט לאור התפטרותו של הסנאטור בוב דול מקנזס, שהתפטר מהסנאט כדי להתרכז במסע הבחירות שלו לנשיאות.
לוט התמודד מול עמיתו ת'אד קוקרן, אז יו"ר הוועידה הרפובליקנית בסנאט.
קוקרן צייר עצמו כ"ממסדי" וכמי שיבנה מחדש את אמון הציבור בקונגרס באמצעות פשרנות.
לעומת זאת, לוט הבטיח סגנון מנהיגות "אגרסיבי יותר" וחיזר אחרי השמרנים הצעירים בסנאט.
לוט זכה ב-44 קולות בעוד קוקרן זכה ב-8 קולות בלבד.
כמנהיג הרוב מילא לוט תפקיד מרכזי במשפט ההדחה של הנשיא ביל קלינטון בסנאט.
לאחר שהבית הצביע, ברוב זעום, בעד הדחת קלינטון, לוט המשיך במשפט ההדחה בראשית 1999, חרף ביקורת על כך שלרפובליקנים לא היה הרוב הדרוש - שני שלישים, לפי חוקת ארצות הברית - כדי להרשיע את קלינטון ולהדיח אותו מתפקידו.
בהמשך הסכים להחלטה להשהות את הליך ההדחה לאחר שהסנאט נגד הרשעתו של קלינטון.
בדרך כלל הפגין לוט עמדות שמרניות והיה שמרן חברתי ידוע.
לדוגמה, ב-1998, לוט עורר מחלוקת מסוימת בקונגרס כאשר התארח בתוכנית הטלוויזיה של ארמסטרונג ויליאמס והשווה את הומוסקסואליות לאלכוהוליזם, לקלפטומניה ולהתמכרות למין.
כשוויליאמס, מארח תוכנית האירוח השמרנית, שאל את לוט האם הומוסקסואליות היא חטא, השיב לוט, "כן, זה כן".
אמירותיו של לוט נגד הומוסקסואליות גונו בידי נבחרי המפלגה הדמוקרטית ובידי קבוצות ליברליות אחרות, כדוגמת הקמפיין לזכויות אדם.
על פי הליגה נגד השמצה, לוט נהג לנאום פעמים תכופות בפני הארגון "מועצת האזרחים השמרנים", קבוצה הדוגלת בעליונות לבנה.
אף על פי שהכחיש כי ידע מהן כוונות הארגון, מאוחר יותר התגלה כי בני משפחתו היו חברים במועצת האזרחים השמרנים.
מאוחר יותר ב-2001, לוט חזר להיות מנהיג המיעוט הסנאט לאחר שהסנאטור ג'ים ג'פורדס מוורמונט הכריז על עזיבת המפלגה הרפובליקנית והפיכתו לעצמאי בתמיכת הדמוקרטים, ובכך הדמוקרטים החזירו לעצמם את הרוב.
לוט חזר להיות מנהיג הרוב ב-2003 בעקבות הישגי הרפובליקנים בבחירות אמצע הכהונה ב-2002.
ב-5 בדצמבר 2002 נערכה מסיבת יום הולדתו המאה של סטרום ת'ורמונד מקרוליינה הדרומית, סנאטור רפובליקני שפרש מתפקידו, ובדומה ללוט החליף גם הוא את שיוכו הפוליטי מדמוקרטי לרפובליקני.
במהלך הבחירות לנשיאות ארצות הברית 1948 התמודד ת'ורמונד לנשיאות מטעם המפלגה הדיקסיקרטית, שנקראה גם "מפלגת זכויות המדינות".
ת'ורמונד ביסס את מצע הבחירות שלו לנשיאות במידה רבה על זכויות המדינות בארצות הברית וקרא תיגר על התנועה האפרו-אמריקאית לזכויות האזרח, ובהמשך על חוק זכויות האזרח כהפרה בלתי חוקית של עקרון הפרדת הרשויות המעוגן בחוקת ארצות הברית, וקרא לשמר את מדיניות ההפרדה הגזעית.
העיתון "וושינגטון פוסט" דיווח כי לוט העיר הערות דומות על מועמדותו של ת'ורמונד עוד ב-1980. לוט העניק ריאיון עיתונאי לרשת הטלוויזיה האפרו-אמריקאית BET בו התנער מדבריו והתכחש לעמדותיו הגזעניות של ת'ורמונד.
בעקבות הסערה הציבורית התפטר לוט מתפקידו כמנהיג הסיעה הרפובליקנית בסנאט ב-20 בדצמבר 2002, התפטרות שנכנסה לתוקפה ביום כינוס הקונגרס ה-108 ב-3 בינואר 2003. הסנאטור ביל פריסט מטנסי נבחר לאחר מכן לתפקיד מנהיג הרפובליקנים בסנאט והחליף את לוט.
בספר "תרבות חופשית", טוען המחבר לורנס לסיג כי לוט לא היה מתפטר אלמלא השפעתם של בלוגים באינטרנט.
לדבריו, אף על פי שהסיפור "נעלם מעיתונות המיינסטרים תוך 48 שעות, בלוגרים המשיכו לחקור את הסיפור עד שלבסוף, הסיפור פרץ שוב לתודעת עיתונות המיינסטרים".
לאחר שהתפטר מההנהגה הרפובליקנית הוריד לוט פרופיל והיה פחות גלוי בתודעה הלאומית, אם כי התייצב נגד מספר עמדות שמרניות סטנדרטיות.
הוא נאבק עם הנשיא בוש על סגירת בסיס צבאי במדינת מוצאו, והנהיג חקיקה דו-מפלגתית ביחד עם הסנאטור פרנק לוטנברג מניו ג'רזי המעניקה מענקים פדרליים לרכבות בין-עירוניות ומבטיחה מימיון הולם עבור אמטרק.
ב-15 בנובמבר 2006 חזר לוט לתפקיד מנהיגותי בסנאט, כאשר גבר על הסנאטור למאר אלכסנדר ונבחר למצליף סיעת המיעוט.
למרות הסערה הציבורית שהתחוללה בעקבות אמירתו במסיבת יום ההולדת של סטרום ת'ורמונד, לוט התמודד לתקופת כהונה רביעית בסנאט ב-2006. ב-26 בנובמבר 2007 הודיע לוט כי יתפטר מהסנאט של ארצות הברית בשלהי 2007. התפטרותו של לוט נכנס לתוקף בשעה 11:30 בערב 18 בדצמבר 2007.
בדצמבר 2007 ייסד לוט, ביחד הסנאטור לשעבר ג'ון ברו מלואיזיאנה, משרד ייעוץ אסטרטגי ושדלנות.
מאוחר יותר נרכשה המשרד בידי משרד עורכי הדין והשדלנות "פאטון בוגס".
באוגוסט 2013 לוט אושפז בשל קרע בתוספתן.
בספטמבר 2014 נחשב כי לוט נשכר לייעץ לגזפרום בנק על רקע הסנקציות האמריקאיות על רוסיה בעקבות מלחמת האזרחים באוקראינה, שפרצה בשל סיפוח חצי האי קרים.
ב-2018 הופיע לוט בתוכנית הסאטירה "מי זו אמריקה?" בכיכובו של סשה ברון כהן, כשהוא נראה תומך בהצעה לחלק נשק לילדים בגילאים 3–16 כדי למנוע מקרי ירי בבתי ספר.
לוט ציין מאוחר יותר כי לא ידע שמדובר בתרמית.
טרנדלג (בנורווגית: Trøndelag) הוא אחד ממחוזות נורווגיה.
למחוז גבול משותף עם המחוזות מרה ורומסדל, אופלנד, הדמרק ונורדלנד, וגובל בחלקו המזרחי בשוודיה.
טרנדלג הוא המחוז ה-2 הגדול ביותר מבחינת שטח וה-5 הגדול ביותר מבחינת אוכלוסייה.
העיר הגדולה ביותר במחוז היא טרונדהיים.
בשנת 1804 פוצל המחוז לצפון טרנדלג (Nord-Trøndelag) ודרום טרנדלג (Sør-Trøndelag), אך בשנת 2018 אוחדו המחוזות מחדש למחוז אחד.
העיר הגדולה ביותר בטרנדלג היא העיר טרונדהיים.
המרכז הניהולי הוא שטיינקר, ואילו טרונדהיים מתפקדת כמשרדו של ראש עיריית המחוז.
שתי הערים מכהנות בתפקיד מושל המחוז; עם זאת, שטיינקר מכילה את הפונקציות העיקריות.
טרנדלג הוא אחד האזורים הפוריים ביותר של נורווגיה, עם תפוקה חקלאית גדולה.
רוב הייצור מסתיים במערכת השיתופית הנורווגית לבשר וחלב, אך תוצרת חקלאית היא עסק שצומח בהתמדה.
בשטח המחוז נמצא אגם סאלסוואטנה, האגם השני בעומקו בנורווגיה.
אנשים גרים באזור זה אלפי שנים.
בראשית תקופת הברזל טרנדלג חולקה למספר ממלכות קטנוניות שנקראו פילקי.
לפילקי השונה היה חוק מקובל, ופרלמנט מוקדם או דבר.
על ידי חלקם זה נחשב לדמוקרטיה האמיתית הראשונה.
צ'ארלס X חשש שהטרונדרס יתקוממו כנגד הכובשים השוודים שלהם, וחשב שנבון להרחיק חלק גדול מהגברים.
רק כשליש מהגברים אי פעם חזרו לבתיהם; חלקם נאלצו להתיישב בדוכסות אסטוניה השוודית דאז, מכיוון שהשוודים חשבו שיהיה קל יותר לשלוט שם בטרונדרים תוך שימוש במקסימום העתיק של חלוקה ושלטון.
בסתיו 1718, במהלך המלחמה הצפונית הגדולה, הצטווה הגנרל קרל גוסטף ארמפלדט על ידי המלך צ'ארלס העשירי השוודי להוביל צבא שוודי של 10,000 איש לטרנדלג ולקחת את טרונדהיים.
בגלל קווי האספקה הגרועים שלו לשוודיה, צבא ארמפלדט נאלץ לחיות מהאדמה, מה שגרם לסבל רב לתושבי האזור.
הקמפיין של ארמפלדט נכשל: מגיני טרונדהיים הצליחו להדוף את המצור שלו.
לאחר שנהרג צ'ארלס ה -13 במצור על פרדריקסטן בדרום מזרח נורווגיה, הורה ארמפלד לשוב בשוודיה.
במהלך הנסיגה שלאחר מכן נתפסו 6,000 הקרוליאנים הסחוטים והמורעבים ששרדו בסופת שלגים עזה.
אלפי קרוליאנים קפאו למוות בהרי נורווגיה, ומאות נוספים נכו לכל החיים.
המחוז מנוהל על ידי עיריית מחוז טרנדלג.
העיירה שטיינקר היא מושב מושל המחוז וממשל המחוז.
גם למושל המחוז וגם לעיריית מחוז טרנדלג יש משרדים בטרונדהיים.
המחוז מפקח על 41 בתי הספר העל יסודיים, כולל תשעה בתי ספר פרטיים.
בשישה מבתי הספר לומדים יותר מ-1,000 תלמידים.
במחוז יש עשרה בתי ספר תיכוניים עממיים.
ו Rørvik1 בינואר 20205050 ויקנה5051 Nærøy5061רינדלרינדל1 בינואר 18581567 רינדלמור ורומסל
התיאטרון הרשמי של האזור הוא תיאטרון טרנדלג בטרונדהיים.
בסטיקלסטאד בוורדל, המחזה ההיסטורי בשם דרמת סנט אולב הושמע מדי שנה מאז 1954. הוא מתאר את ימיו האחרונים של אולף השני, מלך נורווגיה.
ג'אז ברמה גבוהה מאוד נשמע לעיתים קרובות בטרונדהיים, בגלל ההשכלה הגבוהה בג'אז בטרונדהיים.
טרונדהיים היא גם המרכז הלאומי של מוזיקת רוק; מוזיאון המוזיקה הפופולרי Rockheim נפתח שם בשנת 2010. Trøndelag ידועה גם במגוון המקומי של מוזיקת הרוק שלה, שמבוצעת לעיתים קרובות בניב מקומי, המכונה "trønderrock".
האזור ידוע ברבים בזכות מבשלת בית הירח שלו, הנקראת קרסק.
אף על פי שהיא אסורה רשמית, אומנות הייצור של משקאות ביתיים טהורים ככל האפשר עדיין מחזיקה חשיבות בחלקים בטרנדלג.
המסעדות מוגשות באופן מסורתי מעורבב עם קפה.
באזורים הדרומיים אנשים נוטים להשתמש בקפה פילטר רגיל, ואילו בצפון הם בוחרים להגיש קרסק עם קפה חלש ככל האפשר.
"המנה הרשמית" של האזור היא סודה המורכבת מבשר כבשים או בקר וכדורי בשר בציר מבושל.
הכבשה האפור הנורווגית טרונדר היא זן של כבשים מבויתות שנמצאות בסכנת הכחדה, שמקורן בטרנדלג בסוף המאה ה -19. כרגע נותרו כ־50 בעלי חיים בודדים ונמצאים מאמצים להחיות את הגזע.
בנג'מין מאוריס ווב הידוע יותר בשם הבמה שלו, טרנט סבן הוא מתאבק אנגלי, המופיע בארגון ההיאבקות WWE כחלק ממחלקת בריטניה של התוכנית NXT, ה-NXT UK.
כמו כן, הוא פעם אחת אלוף הזוגות של NXT ופעם אחת אלוף הזוגות של NXT UK.
סבן וטיילר בייט הקימו את הצמד מאסטש מאונטיין, שביחד הם זכו באליפות הזוגות של Progress, אליפות הזוגות הבריטית הבלתי מעורערת של RPW, אליפות הזוגות של Chikara ואליפות הזוגות של NXT ועוד.
במקביל, סבן מנהל קריירת יחידים, כשהוא פעם אחת אלוף העולם במשקל כבד של ICW.
ווב גדל בוולברהמפטון, וסט מידלנדס, כששאף לפתח קריירה במשחק עד לרגע שבו צפה באירוע הרסלמניה, מה ששימש כנקודת המפנה שלו בחייו להפוך למתאבק.
כנער, ווב וחבריו התאבקו אחד נגד השני בחצרות בתיהם.
בשנת 2008, הוא החליט להתחיל באימונים בענף ההיאבקות המקצועית.
את הופעת הבכורה שלו בזירה ערך בשנת 2010 בשם טרנט סבן.
שם הבמה שלו נגזר מהספק הראשי של המים במחוז ווסט מידלנדס - סברן טרנט.
במשך השנים הבאות הוא התאבק במשרה חלקית, כשחילק את חייו בין היאבקות לבין עבודה יומיומית.
בשנים 2011 ו-2012, סבן עבר לארצות הברית כדי להתאבק עבור הארגון Combat Zone Wrestling (CZW), כשהפסיד בשני המקרים האלו.
ב-15 ביולי 2011, סבן הפסיד לאלוף המכהן באותה התקופה, דייבי ריצ'רדס.
בנקודה מסוימת בשנת 2011, סבן זכה באליפות FCP, עד שהפסיד אותה לאדי אדוארדס ב-25 בנובמבר.
בשנת 2013, הוא ניצח את מארק האסקינס בגמר של "גביע הנצח" השנתי.
ב-5 בפברואר 2016, סבן כשל בניסיונו לזכות באליפות ה-X דיווז'ן של TNA לאחר שהפסיד לטרבור לי.
סבן ערך את הופעת הבכורה שלו בארגון ההיאבקות Insane Championship Wrestling בתחילת שנת 2015, כשהתחרה נגד מייקי וויפלאש.
בשאריתה של אותה השנה, סבן השתתף בטור ההופעות של ICW ברחבי הממלכה המאוחדת, כשהפך במהרה לאהוב הקהל.
באירוע 6th Annual Square Go, שנערך ב-5 בפברואר 2017, סבן ניצח את וולפגנג וכתוצאה מכך הפך לאלוף העולם במשקל כבד של ICW.
סבן הצליח להגן על תואר זה במשך חודשיים נגד מתאבקים כמו BT גאן, פיט דאן, ג'ק ג'סטר וג'ורדן דבלין, עד שהפסיד אותו לג'ו קופי.
באירוע Fear & Loathing XI, שנערך ב-2 בדצמבר 2018, סבן חזר והצטוות לשורות פיט דאן וטיילר בייט בהפסדם לוולפגנג, BT גאן ונועם דר.
סבן ערך את הופעת הבכורה שלו בארגון באירוע "פרק 28" ביחד עם טיילר בייט (שנקראו ביחד מאסטש מאונטיין) בהפסד לדמיאן ופיט דאן.
ארבעה אירועים לאחר מכן, סבן הפסיד לרמפייג' בראון.
ב"פרק ה-33", סבן הפך לדמות רעה, כשתקף את בייט, ואף חבר לפיט דאן (ביחד נודעו בשם בריטיש סטרונג סטייל).
ב"פרק ה-36", סבן ודאן ניצחו את הלונדון ריוטס (ג'יימס דייוויס ורוב לינץ') וזכו באליפות הזוגות של Progress.
הם הצליחו להגן על חגורות האליפות בקרב חוזר נגד האחרונים ב"פרק ה-39".
לאחר מכן, סבן ודאן הוכנסו לקרב הדחות משושה על אליפות העולם של Progress, שבה לבסוף דאן ניצח לאחר שטיילר בייט חזר לארגון תוך כדי שהוא תקף את המתאבק ג'ימי האבוק והפך גם הוא לדמות רעה, ואף חבר לקבוצתם של סבן ודאן.
ב-16 בדצמבר, סבן ודאן הופשטו מחגורות אליפות הזוגות של הארגון לאחר שדאן ניסה להעביר את החלק שלו בהחזקת התואר לבייט.
שבועיים לאחר מכן ב"פרק ה-41", סבן ובייט ניצחו את הלונדון ריוטס וה-LDRS of the New School (מרטי סקורל וזאק סברה ג'וניור) בקרב זוגות משולש כדי לזכות באליפות הזוגות של Progress.
סבן לקח חלק בטורניר ה-Super Strong Style 16 לשנת 2017, אך הוא הודח כבר בסיבוב הראשון על ידי מאט רידל.
בערב השני של אירוע זה, סבן ודאן ניצחו את דייוויד סטאר ופסטור ויליאם איבר.
בנוסף לכך, בערב השלישי, סבן ניצח את מארק האסקינס בקרב הכנעות.
לאחר הגנה מוצלחת על חגורות האליפות של הארגון נגד צמדים כמו South Pacific Power Trip (TK קופר וטראוויס בנקס), והאחים האנטר, סבן ובייט הפסידו את האליפות ל-CCK# (כריס ברוקס וקיד לייקוס) ב"פרק ה-50".
לעומת זאת, באירוע הבא, הם השיבו לידיהם את חגורות האליפות בקרב החוזר.
ב-10 בספטמבר 2017, הם הפסידו את התארים בקרב סולם.
ב"פרק ה-64", סבן השתתף בקרב שבו הודח על ידי TK קופר ובסופו מורגן ובסטר ניצח.
ב"פרק ה-66", מאסטש מאונטיין כשלו בניסיונם לזכות בחגורות האליפות של הארגון נגד ה-Grizzled Young Veterans (זאק גיבסון וג'יימס דרייק).
ב"פרק ה-76", סבן ניצח את דאג ויליאמס וכתוצאה מכך זכה באליפות Progress Atlas.
שני אירועים לאחר מכן, הוא הגן בהצלחה על התואר נגד זאק גיבסון.
ב-15 בדצמבר 2016, דווח שסבן יהיה אחד מ-16 המשתתפים בטורניר אליפות בריטניה, שנמשך יומיים אשר קבע את זהות אלוף בריטניה הראשון של ה-WWE (הטורניר נערך בתאריכים 14 ו-15 בינואר 2017).
בסיבוב הראשון, סבן גבר על H.C.
דאייר, אך ברבע הגמר הוא הודח על ידי וולפגנג.
סבן חתם על חוזה עם ה-WWE, חוזה שאיפשר לו להמשיך להופיע בארגונים עצמאיים, בנוסף למספר מגבלות.
ב-15 בפברואר, סבן ערך את הופעת הבכורה שלו ב-NXT, כשכשל בניסיונו לזכות באליפות בריטניה לאחר שהפסיד לטיילר בייט.
ב-11 בנובמבר, סבן ובייט, שהוכרו בשם מאסטש מאונטיין, ניצחו את פיט דאן ומארק אנדרוז.
ב-6 בדצמבר, סבן נוצח על ידי קיליאן דיין בקרב העפלה למועמדות לאליפות ה-NXT.
ב-18 ביוני 2018 במסגרת היום הראשון של טורניר אליפות בריטניה, טרנט סבן, טיילר בייט ופיט דאן (הידועים בשם בריטיש סטרונג סטייל) ניצחו בקרב שלושה על שלושה את קבוצת The Undisputed Era (אדם קול, קייל אוריילי ורודריק סטרונג).
יום לאחר מכן, סבן ובייט ניצחו את אוריילי וסטרונג וזכו באליפות הזוגות של NXT.
ב-2 בינואר 2019, מאסטש מאונטיין ניצחו את נציגי קבוצת Gallus, מארק קופי וולפגנג.
באירוע NXT UK TakeOver: Blackpool, שנערך ב-12 בינואר, סבן ובייט הפסידו בקרב הגמר אשר קבע את אלופי הזוגות הראשונים של NXT UK לזאק גיבסון וג'יימס דרייק.
בשלב חצי הגמר של טורניר הזוגות לזכר דאסטי רודס, שנערך ב-13 במרץ, מאסטש מאונטיין הודחו מהטורניר לאחר הפסד ל-Forgotten Sons (סטיב קאטלר ווסלי בלייק).
ב-24 באפריל בתוכנית NXT UK, סבן ובייט ניצחו בקרב זוגות את פלאש מורגן ובסטר ומארק אנדרוז.
ב-12 ביוני, סבן, טיילר בייט ופיט דאן הפסידו בקרב שלושה נגד שלושה לאימפריום (וולטר, פביאן אייכנר ומרסל ברטל) לאחר התערבות של אלכסנדר וולף, שהצטרף לקבוצת אימפריום.
ב-3 ביולי, סבן ובייט התחרו על חגורות האליפות של NXT UK נגד אלופי הזוגות, ג'יימס דרייק וזאק גיבסון בקרב שלבסוף נגמר ללא הכרעה בשל התערבות של קבוצת אימפריום.
באירוע NXT UK TakeOver: Blackpool II, שנערך ב-12 בינואר 2020, סבן הפסיד לאדי דניס.
באירוע Worlds Collide, שנערך ב-25 בינואר, סבן ובייט הפסידו בקרב זוגות ל-DIY (ג'וני גרגאנו ותומאסו צ'אמפה).
ב-19 במרץ, סבן, דייב מסטיף ופלאש מורגן ובסטר הפסידו בקרב שלושה נגד שלושה ל-Gallus (ג'ו קופי, מארק קופי ווולפגנג).
ב-22 באוקטובר, סבן ניצח את קני ויליאמס בתוצאה 1–2 והעפיל לסיבוב השני של אליפות גביע המורשת של NXT UK.
ב-12 בנובמבר, סבן המשיך אל עבר גמר הגביע, כאשר הוא גבר על דייב מסטיף בתוצאה זהה.
לעומת זאת, הוא לא הצליח לזכות בתואר הנכסף, כאשר הוא הפסיד לאיי-קיד בתוצאה 2–1 בגמר הטורניר, ששודר ב-26 בנובמבר.
ב-18 במרץ 2021, סבן כשל בניסיונו לזכות באליפות ה-NXT במשקל קל לאחר שהפסיד לאלוף, ג'ורדן דבלין.
ב-22 באפריל, סבן וטיילר בייט ניצחו בקרב זוגות את נועם דר ושה סמואלס.
ב-27 במאי, סבן גבר על סם גראדוול.
ב-8 ביולי, סבן ניצח את אדי דניס.
ב-19 באוגוסט בפרק של התוכנית NXT UK, סבן וטיילר בייט כשלו בניסיונם לזכות באליפות הזוגות של NXT UK לאחר שהפסידו לאלופי הזוגות, פריטי דדלי (לואיס האולי וסם סטוקר).
(פעם אחת) - עם טיילר בייט
אליפות הזוגות של Chikara (פעם אחת) - עם טיילר בייט
טורניר "מלכי השלישיות" (2017) - עם פיט דאן וטיילר בייט</small>
אליפות הזוגות של FCP (פעמיים) - עם טיילר בייט
אליפות העולם במשקל כבד של ICW (פעם אחת)
אליפות הזוגות של IWS (פעם אחת) - עם טיילר בייט
אליפות הזוגות של OTT (פעם אחת) - עם פיט דאן וטיילר בייט
PWI דירג אותו במקום ה-168 מתוך 500 המתאבקים הטובים ביותר לשנת 2018
אליפות הזוגות של Progress (3 פעמים) - עם פיט דאן (1) וטיילר בייט (2)
אליפות הזוגות הבריטית הבלתי מעורערת של RPW (פעם אחת) - עם טיילר בייט
אליפות הזוגות של NXT (פעם אחת) - עם טיילר בייט
אליפות הזוגות של NXT UK (פעם אחת) - עם טרנט סבן
ג'ון טרנט קלי הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת מיסיסיפי.
קלי הוא חבר המפלגה הרפובליקנית.
קלי נולד ב-1 במרץ 1966 ביוניון (Union) שבמיסיסיפי, בנם של ג'ון וברברה קלי.
הוא תושב העיירה סאלטילו השוכנת בצפון מיסיסיפי, שם שימש כתובע המחוזי במחוז המשפטים במעגל הראשון של מיסיסיפי, הכולל שבעה ממחוזות המדינה.
בשנת 1984 השלים קלי את לימודיו התיכוניים בתיכון יוניון, וכעבור שנה הצטרף למשמר הלאומי של צבא מיסיסיפי.
כעבור זמן מה השלים לימודי תעודה ב"מכללת הקהילה המזרח-מרכזית", בטרם סיים באוניברסיטת מיסיסיפי לימודי תואר ראשון במנהל עסקים.
ב-1994 היה לבוגר בית הספר למשפטים של אוניברסיטת מיסיסיפי וב-2010 קיבל תואר שני ממכללת המלחמה של צבא ארצות הברית.
לאחר לימודי מהשפטים עבד קלי בעריכת דין פרטית עד 1999, אז התמנה לתובע עירוני בטופלו.
הוא נבחר לתובע מחוזי בשנת 2011, והביס דמוקרטי מכהן מזה תשע תקופות כהונה.
קלי משרת כמייג'ור גנרל במטה הכוח המשותף במיסיסיפי של המשמר הלאומי של הצבא.
בשנת 1990 התגייס למלחמת המפרץ ולמבצע סערת המדבר כקצין הנדסה משני.
בשנת 2005 הוצב קלי כמייג'ור במהלך מלחמת עיראק עם החטיבה ה-155 כמפקד המבצעים של גדוד ההנדסה ה-150. בין השנים 2009–2010 שירת כלוטננט קולונל כמפקד צוות המבצעים של החטיבה ה-155 ופיקד על למעלה מ-670 חיילים ממסיסיפי, אוהיו וקנטקי.
קלי עוטר בשני כוכבי הארד, בתג הפעולה הקרבית, מדליית דיפלורי (DeFleury) ובעיטורים צבאיים נוספים על שירותו הצבאי.
בינואר 2018 הועלה לדרגת בריגדיר גנרל ובנובמבר 2020 קודם למייג'ור גנרל.
לאחר מותו של חבר הקונגרס הרפובליקני אלן נאנלי בשנת 2015, נכנס קלי אל הבחירות המיוחדות למילוי מקומו בבית הנבחרים של ארצות הברית.
אלמנתו של נאנלי, טורי, הביעה תמיכה במועמדותו של קלי.
בשלב הראשון של הבחירות המיוחדות, סיים קלי במקום השני מבין 13 מתמודדים, מאחורי המועמד הדמוקרטי וולטר זין (Walter Zinn).
מכיוון שאף מועמד לא גרף את מרב קולות הבוחרים, קלי וזין עלו לסיבוב שני ב-2 ביוני 2015. במהלך הסיבוב המכריע גרף קלי 70% מקולות הבוחרים, ונבחר אל הקונגרס ה-114 של ארצות הברית.
באותו יום הושבע לתפקידו בידי יושב ראש בית הנבחרים של ארצות הברית פול ראיין.
במהלך כהונתו הראשונה היה קלי חבר בוועדת החקלאות ובוועדת העסקים הקטנים של בית הנבחרים.
ב-14 ביוני 2017 נכח קלי בהתקפה על חברי הקונגרס הרפובליקנים בווירג'יניה.
טרנז'דאן (בהונגרית: Tarnazsadány) הוא כפר במחוז הווש בצפון מזרח הונגריה.
כמו יישובים רבים באירופה גם בטרנז'דאן מספר התושבים נמצא בירידה.
האזור מיושב לסירוגין מתחילת המאה ה-14 עד ימינו, היישוב עצמו הוזכר לראשונה בכתבים משנת 1301.
יהודים חיו בטרנז'דאן במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.
טרנט גארט הוא שחקן ודוגמן אמריקאי, המוכר בעיקר בשל תפקידו בתור בואי קווין בסדרה "אנדי" (2017–2019) של ערוץ דיסני.
טרנט גארט נולד בהמפטון, וירג'יניה.
הוא בנם של גרג גארט וליבי גארט.
הוא השני מתוך ארבעה ילדים; יש לו אח אחד גדול ואח ואחות צעירים ממנו.
גארט היה החלוץ בקבוצת הכדורגל של תיכון גרפטון בו למד .
לאחר מכן הוא למד באוניברסיטת ליברטי במשך סמסטר אחד אך נשר כדי להתמקד בקריירת המשחק.
בשנת 2004 עבר ללוס אנג'לס, קליפורניה כדי להתמקד במשחק.
גארט שיחק בכמה סרטי קולנוע ובהם, "Boost" ו-"Pocket List".
לצד משחק עסק גארט גם בדוגמנות.
תפקידו הגדול הראשון בטלוויזיה היה באופרת הסבון, "כל ילדיי".
בנוסף היה לו תפקיד קטן בסדרה הקומית "Make It or Break It", כשגילם את בראד, שמתאמן לקראת אולימפיאדת 2012 ברכיבה על אופניים.
בשנת 2016 שיחק בסרט הקולנוע "מלחמת האופל: מלחמות הדם" בדמותו של מייקל קורבין, דמות אשר גילם השחקן סקוט ספידמן בשני הסרטים הקודמים בסדרה.
בשנת 2017, הוא החל לשחק בתפקיד חוזר בסדרת הטלוויזיה "אנדי" בהפקת ערוץ דיסני .
בשנת 2021 שיחק בסרט הקולנוע "צבא הגנבים" בשירות הזרמת המדיה של נטפליקס.
לגארט יש בן בשם לוקה (נולד ב-24 בנובמבר 2015).
בשנת 2018 הוא התחתן עם השחקנית הקנדית קאסי סטיל.
ג'יברסMartial Science לארי 2016Pocket Listing ג'ייסוןמלחמת האופל: מלחמות הדם מייקל קורווין החליף את סקוט ספידמן בשני הסרטים הראשונים2017Boost אוסטין בנקס Avenge the Crows רדינגInterlude in Prague פרדיננד 2021 צבא הגנביםמיסטר.
טרנזיט (Transit) הוא סרט קולנוע ישראלי משנת 1980 בבימויו של דניאל וקסמן, עם גדליה בסר ולאורה ריבלין בתפקידים הראשיים.
זה סרטו הארוך הראשון של דניאל וקסמן שהשתתף גם בכתיבת התסריט עם דני הורוביץ והסרט הראשון שהופק בתמיכת קרן הקולנוע הישראלי.
העלילה היא על יהודי שנמלט מגרמניה הנאצית ולאחר מעבר באיטליה ובשנחאי הוא הגיע למדינת ישראל אבל אינו מתאקלם בה ורואה את המדינה גם כן כמקום מעבר (טרנזיט) למולדת ממנה גורש - גרמניה.
העלילה מתרחשת בתל אביב לאחר מלחמת ששת הימים.
הסרט הוקרן בפסטיבל ברלין, פסטיבל טורונטו, פסטיבל קייפטאון, דרום אפריקה, פסטיבל Filmex לוס אנג'לס, ארצות הברית ופסטיבל סידני, אוסטרליה (1980).
הסרט הופק בסכום של כ-3 מיליון לירות, מהן חלק נכבד בעידוד ממשלתי.
הסרט נמכר לרשת הטלוויזיה הגרמנית א.ר.ד תמורת 80,000 מארקים.
הסרט מסופר בחלקו על ידי קריינות של בנו של הדמות הראשית, המדבר על אביו בדיעבד, לאחר שעזב.
אריך נוסבאום (גדליה בסר) הוא יהודי בודד שנמצא כל חייו בתחנות מעבר (טרנזיט).
הוא גורש מגרמניה, שם עבד במוזיאון בברלין, הגיע דרך איטליה לשנחאי ומשם למדינת ישראל.
הוא נישא ליעל (לאורה ריבלין), ילידת הארץ שצעירה ממנו בשנים רבות, ונולד להם בן, מיכאל (יאיר אלעזר).
הנישואים לא החזיקו מעמד והם התגרשו ומיכאל עבר לגור עם אמו.
אריך מתפרנס בקושי מחנות לחפצים עתיקים ומתכנן כל הזמן לחזור לברלין שם הציעו לו עבודה במוזיאון שפיטר אותו.
הוא לא מסתגל לאווירה ולתרבות בישראל ומתכנן לקחת אתו את מיכאל ואת גרושתו.
ידידו מברלין, וילי (גדעון זינגר), שגם הוא היה פליט כמוהו, מנסה לשכנעו להישאר בארץ, אך ללא הצלחה.
אריך אמנם מדבר עברית, אך שתי אחיותיו לילה (רות גלר) וגרטי (לונה בדיאן), מדברות רק גרמנית.
אריך גר בדירה בדמי מפתח.
בעלת הבית ורה (פאני לוביץ') עוברת לבית אבות בפרדס חנה ובנה עמנואל (אהרון מסקין) רוצה להרוס את הבית.
אריך הוא הדייר האחרון שנשאר.
הוא מסרב להיתפנות, למרות לחץ ואיומים של עמנואל, שמוכן לשלם לו יותר מהערכת השמאי, מר הופה (אלכס מונטה).
אריך עוזב את הדירה ושוכר חדר במלון זול שמנוהל על ידי פלורה (ג'טה לוקה).
הוא מתוודע שם לכמה טיפוסים בשולי החברה כמו דיסקין (יצחק פיצ'ו בן צור) ונסים (מוטי שירין).
דיסקין מסובך בהלוואות בשוק האפור וחייב כסף לעבריין (מוחמד בכרי) ששולח את אנשיו להכות אותו.
הוא קונה כרטיס טיסה לברלין, אך מהסס לטוס לשם וכנראה יישאר בישראל - זר, בודד וחסר שורשים כל חייו.
גידי אורשר כתב על הסרט:
שם השחקן/יתשם הדמותהערותגדליה בסראריך נוסבאוםלאורה ריבליןיעלגרושתו של אריךיאיר אלעזרמיכאלבנם של אריך ויעלגדעון זינגרויליחבר של אריךרות גלרלילהאחותו של אריךלונה בדיאןגרטיאחותו של אריךפאני לוביץ'ורה רוחוץ'בעלת ביתאמנון מסקיןעמנואלבנה של ורהיצחק (פיצ'ו) בן צורדיסקיןג'טה לוקהפלורהמנהלת מלוןאלכס מונטהמר הופהשמאימוחמד בכרימלווה בשוק האפורמוטי שיריןנסיםעברייןצדוק צארוםצדוקברמןקרוליין לנגפורדתיירתטליה שפירארקדנית בבאר
טרנזיט הייתה מערכת הניווט הלוויינית הראשונה שהופעלה באופן מבצעי.
היא החלה לפעול בשנת 1964 ופעלה עד לשנת 1993 כאשר הופעלה מערכת GPS.
המערכת הופעלה על ידי חיל הים של ארצות הברית.
היא פותחה על ידי DARPA וצוות של המעבדה לפיזיקה יישומית.
מספר ימים אחרי שיגור ספוטניק 1 מדעני המעבדה לפיזיקה יישומית הצליחו להגדיר את מסלול הלוויין תוך שימוש באפקט דופלר.
במרץ 1958 הוצע לנצל שיטה זו לקבלת מידע על מיקום מדויק של עצם על כדור הארץ.
בעקבות כך הוחלט על תחילת פיתוח מערכת ניווט.
מטרת המערכת הייתה לספק מידע למערכת טילי פולאריס שהיו מוצבות על צוללות הצי.
בהמשך המערכת החלה לספק שירות גם לגופים פרטיים.
בשנת 1988 בוצע עדכון של גובה האוורסט על ידי מדידות שבוצעו על ידי המערכת.
הלוויין הראשון Transit 1A שוגר בספטמבר 1959 אך השיגור נכשל.
ב-13 באפריל 1960 שוגר לוויין Transit 1B והחלו בדיקות המערכת.
המערכת נכנסה לשירות הצי בשנת 1964 עם תחילת שיגור לוויינים מדגם Oscar.
שיגורי ניסוי ראשונים בוצעו ממרכז החלל קנדי, בהמשך השיגורים עברו לבסיס חיל האוויר ונדנברג.
רוב השיגורים בוצעו על ידי משגר סקאוט.
שימוש במערכת הופסק בהדרגה לאחר הפעלת מערכת GPS.
לווייני המערכת הוצבו במסלול קוטבי בגובה של כ-1100 ק"מ.
לתפקוד תקין של המערכת היה צורך ב-5 לוויינים פעילים.
דיוק המיקום במקור היה כ-200 מ'.
לצורכי המערכת להצבה בצוללת פותח מחשב ייעודי מדגם AN/UYK-1. הוא שקל כ-250 ק"ג.
ביכולתו היה לספק מיקום מדויק של הצוללת כ-15 דקות לאחר קבלת מידע מהלוויינים.
הלוויינים הראשונים של המערכת היו מדגם Oscar והיו מתוכננים ל-3 שנות עבודה.
מעשית רובם פעלו 14 שנים.
בשנת 1972 החלו בשיגור לוויינים משופרים מדגם Triad.
בהמשך פותחו לוויינים מדגם Nova.
טרנטולה הוא שיר של הזמר והראפר הישראלי סטטיק והזמרת הישראלית אגם בוחבוט, אשר יצא לאור ב-22 בפברואר 2023, כחלק מאלבום הבכורה של סטטיק, "לירז".
הוא נכתב על ידי סטטיק, בוחבוט, ירדן פלג, איתי שמעוני, Triangle ודור גל והופק על ידי ג'ורדי ו-Triangle.
על שיתוף הפעולה בין סטטיק לבוחבוט הוכרז לראשונה בינואר 2023 באתר מאקו.
זה השיר האחרון שהוקלט עבור האלבום, והיחיד שלא הוקלט באולפן שבווילה בקיסריה בו הוקלטו שאר שירי האלבום.
השיר כולל בתוכו דימוי של התנהגות הרסנית של דמות במערכת יחסים הטרוסקסואלית לארס של משפחת העכבישאים הפרווניתיים.
את הווידאו קליפ הנלווה לשיר ביים רומן בוצ'אצקי.
הוא פורסם ב-13 במרץ 2023 בערוץ היוטיוב של סטטיק ובן-אל תבורי.
הקליפ הופק תחת חסותה של חברת האופנה אורבניקה, לה משמשים סטטיק ובוחבוט כפרזנטורים, במהלך שני ימי צילומים.
את הקליפ ליווה קמפיין לחברה, עבורו שונו המילים לתוכן פרסומי על חברת אורבניקה.
על הקליפ והקמפיין נאמר בחברת אורבניקה: .
טרנזה (בפורטוגזית: Transa) הוא האלבום השישי של המוזיקאי הברזילאי קייטנו ולוזו, שיצא ב-1972 על ידי חברת התקליטים פיליפס רקורדס.
כמו קודמו, הוא הוקלט בזמן שהאמן שהה בגלות בלונדון בשל הדיקטטורה הצבאית בברזיל, אם כי הוא חזר למולדתו זמן קצר לאחר שסיים אותו.
ב-13 בדצמבר 1968, נשיא ברזיל ארטור דה קוסטה אה סילבה חתם על חוק שנתן לו כוחות דיקטטוריים בפועל, ובין היתר סמכויות צנזורה.
לאחר החתימה על החוק, אמנים שונים שנמנו על תנועת הטרופיקליה נעצרו, ביניהם ולוזו שבילה מספר חודשים בכלא יחד עם המוזיקאי ז'ילברטו ז'יל בעוון "פעילות נגד השלטון", ולאחר כך הוגלו שניהם ללונדון.
לאחר ששהה בגלות בלונדון מאז קיץ 1969, ולוזו השיג אישורים על מנת לשהות חודש אחד בברזיל בינואר 1971 כדי לקחת חלק במיסה של יום הנישואין ה-40 של הוריו.
בריו דה ז'ניירו נחקר הזמר על ידי הצבא שביקש ממנו להלחין שיר המחמיא לכביש המהיר טרנס אמזוניקה במהלך בנייתו.
ולוזו לא קיבל את "ההצעה", אבל עם חזרתו ללונדון הקליט את ה-LP עם הכותרת 'Transa', שיצא לאור ברזיל בינואר 1972, עם חזרתו הקבועה של הזמר למולדתו.
קייטנו מכנה את האלבום "אחד התקליטים האהובים עליי", וטוען שהאלבום מגיע לרמה של מוזיקליות שלא הצליח להשיג באלבומים קודמים.
האלבום התגלה כפופולרי בקרב הציבור הברזילאי, בין השאר בשל הכללת גרסה חדשה של הסמבה הישנה "Mora na Filosofia", במקור של מונזואטו.
האלבום נמנה עם 10 האלבומים הברזילאים הטובים בהיסטוריה על פי רולינג סטון ברזיל.
הצלחתו תגרום לכישלון אלבומו העוקב הלא שגרתי, Araçá Azul.
באוגוסט 2016, האתר פיצ'פורק בחר את השיר הפותח את האלבום, "You Don't Know Me", כשיר ה-73 הטוב ביותר משנות השבעים.
האלבום משלב בין אנגלית ופורטוגזית.
טרנדון נלסון ווטפורד הוא כדורסלן אמריקאי המשחק בקבוצת ברוקלין נטס מליגת ה-NBA, בעמדת הפאוור פורוורד.
ווטפורד נולד בברמינגהאם שבאלבמה, ובין השנים 2019–2021 למד באוניברסיטת המדינה של לואיזיאנה (LSU).
לאורך שתי עונותיו בקבוצת הכדורסל של האוניברסיטה העמיד ממוצעים של 14.9 נקודות, 7.3 ריבאונדים ו-2.3 אסיסטים למשחק.
ווטפורד לא נבחר בדראפט ה-NBA 2021, אולם חתם אחרי הדראפט על "חוזה דו-כיווני" בפורטלנד טרייל בלייזרס, ובפברואר 2022 הומר חוזהו לחוזה NBA רגיל.
ב-12 במרץ 2022 קלע שיא קריירה של 27 נקודות, במשחק מול וושינגטון ויזארדס.
בשתי עונותיו עם הטרייל בלייזרס קלע 7.5 נקודות בממוצע למשחק.
באוגוסט 2023 חתם ווטפורד על חוזה לעונה אחת בברוקלין נטס.
טרנטבליזם הוא אמנות של ביצוע מניפולציה על צלילים ויצירת מוזיקה חדשה, אפקטים קוליים, מיקסים ועוד, בדרך כלל באמצעות שימוש בשני פטיפונים או יותר ובמיקסר של די.ג'יי המצויד בקרוספיידר.
המיקסר מחובר למערכת הגברה בהופעות או לציוד שידור (ברדיו, טלוויזיה או אינטרנט) כדי שקהל רחב יותר יוכל לשמוע את היצירה של הטרנטבליסט.
הטרנטבליסטים מבצעים מניפולציות על תקליטים באמצעות תנועת היד להחזרת המחט לנקודות מדויקות על התקליט, ועושים שימוש בצלחת הפטיפון על ידי עצירה, האטה, האצה או סיבוב אחורי של התקליט.
בנוסף, משתמשים בקרוספיידר ובשליטה על הרווח והאיקוליזציה כדי לעצב את הצליל ואת הרמה של כל פטיפון.
מקורות ראשונים לשימוש בפטיפון ככלי נגינה החלו כבר בשנות ה-30 וה-40 של המאה ה-20, כשהמלחינים של מוזיקת הקונקרט השתמשו בציוד אודיו לניסויים ויצירת מוזיקה.
עם הזמן, הפך הפטיפון לכלי נגינה של ממש, כשב-1971 הושק דגם ה-Technics SL-1200, הפך אותו לכלי עיקרי בתרבות ההיפ-הופ המתפתחת בניו יורק.
DJ Kool Herc, מהגר מג'מייקה, היה אחד מהאבות המייסדים של הטרנטבליזם המודרני, שהשתמש בטכניקות של דיג'יי ממוזיקת הדאב כדי לפתח שיטות חדשות שנעשו אפשריות בזכות הטכנולוגיה של הפטיפונים הישירים.
במהלך שנות ה-90, פותחו שיטות מתקדמות של גירוד תקליטים, כאשר דיג'יים ואמנים החלו להתמקד במניפולציות על התקליט יחד עם השימוש בקרוספיידר ליצירת מקצבים חדשים ותוצרים סוניים.
תהליך הג'אגלינג, שהומצא על ידי סטיב די, כולל מניפולציה של שתי תבניות תופים שונות כדי ליצור תבנית חדשה.
טרנהיים היא קומונה במחוז ריין תחתון בגראנד אסט בצפון-מזרח צרפת.
זהו חדר בקומה העליונה בבית מעץ למחצה, ששופץ כדי לשמש כמקום תפילה, למרות התנגדותו ה"קולנית" של כומר העיירה, אך באישור הממשלה.
בחדר עדיין יש טקסטים של תפילות בעברית על הקירות.
מקור השם טרנהיים במילה הקלטית "Tuaram" שפירושה "בית קטן".
גרסה אחרת מציינת כי השם טרנהיים מגיע מטרננהיים שפירושו "הכפר הנפרד" בגרמנית.
ואכן, המקום היה בבעלות משותפת של שני אדונים בעבר, מה שמסביר את המונח.
טרנטון היא עיר הבירה של ניו ג'רזי שבארצות הברית.
לפי מפקד האוכלוסין בשנת 2020, אוכלוסיית העיר מונה 90,871 תושבים.
טרנטון ממוקמת כמעט במרכז ניו ג'רזי - היא רחוקה כ-8 קילומטרים מהמרכז הגאוגרפי הרשמי של ניו ג'רזי.
כתוצאה מכך, הדעות חלוקות בנוגע לשיוכה של העיר: חלק אומרים שהיא כלולה בצפון ג'רזי וכחלק הדרומי ביותר של מטרופולין ניו יורק, ואחרים טוענים כי יש לכלול אותה בדרום ג'רזי כעיר הצפונית ביותר של אזור עמק דלאוור.
המקומיים מחשיבים אותה כחלק ממרכז ג'רזי, וכך לא כלולה באף אחד משני האזורים.
ב-1679 הוקם יישוב על ידי הקווייקרים, באזור שנקרא אז "מפלי דלאוור".
הקווייקרים נרדפו בתקופה ההיא באנגליה, וצפון אמריקה היוותה מקום מקלט טוב עבורם לממש את חופש הדת.
עד 1717 העיירה קיבלה את השם "טרנט-טאון", על שם ויליאם טרנט, אחד מבעלי האדמות הגדולים של האזור.
מאוחר יותר קוצר השם ל"טרנטון".
במהלך מלחמת העצמאות האמריקאית, העיר הייתה האתר הראשון שבו ניצח ג'ורג' וושינגטון: ב-26 בדצמבר 1776 צבא ארצות הברית בראשות וושינגטון הביס את החיילים ההסיאנים שהוצבו במקום.
אחרי סיום המלחמה הייתה טרנטון בירת ארצות הברית לזמן קצר, בחודשים נובמבר-דצמבר של שנת 1784. העיר נחשבה אז לבירה הקבועה של ארצות הברית, אבל מדינות הדרום העדיפו שעיר הבירה תהיה דרומית לקו מייסון דיקסון.
טרנטון הפכה לבירת ניו ג'רזי בשנת 1790, אף כי גם קודם לכן נאספה המועצה המחוקקת בעיר.
במהלך מלחמת 1812 פעל בעיר בית החולים המרכזי של צבא ארצות הברית.
טרנטון הייתה מרכז תעשייתי חשוב בין סוף המאה ה-19 לתחילת המאה ה-20. לעיר הגיעו מהגרים רבים מאירופה.
העיר מנוהלת על ידי מועצת העיר המורכבת משבעה נציגים - שלושה נציגים הנבחרים על ידי כלל העיר, וארבעה נציגים הנבחרים בארבעה מחוזות בחירה.
ראש העיר והמועצה נבחרים אחת בארבע שנים, שלא במסגרת מפלגתית.
מבחינה ארצית (נכון לשנת 2011), 45% מתושבי העיר רשומים כדמוקרטים, 3% רשומים כרפובליקנים, והשאר לא רשומים לאף מפלגה.
בבחירות לנשיאות ארצות הברית 2012, ברק אובמה ניצח בעיר ברוב של למעלה מ-93%.
טרנטלה (באיטלקית: Tarantella) הוא ריקוד איכרים במשקל 6/8, מדרום איטליה.
הטרנטלה הוא ריקוד עליז ומהיר שמקצבו הולך וגובר בהדרגה, עד לסיומו.
השם טרנטלה משמש גם ליצירות מוזיקליות בסגנון זה.
מקובל לנגן את הטרנטלה בליווי גיטרה, טמבורין ו/או קסטנייטות.
שם המחול קרוי על שמו של עכביש הטרנטולה שעקיצתו, לפי אמונה שגויה מימי הביניים, הייתה גורמת למחולית.
גישה אחרת סבורה ששמו של המחול נובע מהעיר מטאראנטו שבדרום איטליה.
במאה ה-19 הולחנו טרנטלות רבות, המאופיינות בסגנון מבריק ווירטואוזי של תנועה מתמדת (למשל בידי שופן, ליסט, ובר ורחמנינוב; מנדלסון שילב טרנטלה בפרק האחרון של הסימפוניה האיטלקית).
טְרֶנְטִינוֹ-אַלטוֹ אַדיגֶ'ה או: טרנטינו-זידטירול (באיטלקית: Trentino-Alto Adige, בגרמנית: Trentino-Südtirol; "דרום טירול") הוא מחוז אוטונומי בעל סטטוס מיוחד בצפון איטליה.
המחוז מורכב משתי נפות שהן בעצמן אוטונומיות: נפת טרנטו ונפת דרום טירול.
האזור היה חלק מהאימפריה האוסטרו-הונגרית וקודמתה האימפריה האוסטרית מהמאה התשיעית עד סיפוחו על ידי איטליה ב-1919, וזו הסיבה שרוב תושביו דוברים גרמנית נכון ל-2021. בין 1919 ל-1947 היה שמו הרשמי "ונציה טרידנטינה" (Venezia Tridentina), ובין 1947 ל-1972 היה שמו "טרנטינו-אלטו אדיג'ה / טירול אטשלנד" (Trentino-Alto Adige/Tiroler Etschland).
שמו האיטלקי של האזור טרנטינו-אלטו אדיג'ה, ולעיתים קוראים לו "טרנטינו-זידטירולו".
יחד עם מדינת טירול האוסטרית, הוא מיוצג באיחוד האירופי בשם האזור האירופי טירול-דרום טירול-טרנטינו .
בתחומי המחוז נמצאים הרי הדולומיטים, אגם קארצה ויעדי תיירות רבים אחרים.
בשל המסורת הגרמנית-אוסטרית של המחוז, הוא היה הראשון באיטליה בו החלו להתקיים שוקי חג המולד, ועד היום נערכים בו שוקי חג המולד הגדולים ביותר באיטליה, המושכים אליהם תיירים רבים.
גם כיום חלקים נרחבים של האזור מאוישים על ידי רוב דובר גרמנית.
איטלקים רבים שמתגוררים כיום באזור הגיעו אחרי שהאזור סופח לאיטליה, בין היתר בעקבות מדיניות ממשלתית במיוחד בתקופת מוסוליני.
בשנת 1927 נכתב ההמנון של האזור "לה מונטנרה".
טרנס־אירופה אקספרס (Trans Europ Express, בראשי תיבות: TEE, לפעמים נרשם בטעות כ-Trans Europa Express) הייתה רשת רכבות מהירות, אלגנטיות ונוחות שפעלו במדינות הקהילה האירופית ובשווייץ.
בקווי הרשת הופעלו רק קרונות במחלקה ראשונה, והם יועדו לאנשי עסקים המרבים לנסוע.
בשנת 1954 נוסדה בהאג ועדת הטרנס־אירופה אקספרס בעקבות הצעה של פרנציסקוס קווריאן דן הולנדר, בזמנו נשיא חברת הרכבות ההולנדית (ה-Nederlandse Spoorwegen).
החברות המייסדות של הוועדה היו חברות הרכבות הממשלתיות של בלגיה, הולנד, גרמניה המערבית, צרפת, איטליה, לוקסמבורג ושווייץ.
חברת הרכבות של ספרד הצטרפה מאוחר יותר.
קרונועים עם מהירות מרבית של 140 קמ"ש
לא פחות מ־120 מקומות ישיבה, אך לא יותר מ-3 מושבים ביחד
גימור אחיד בצבע בורדו או קרם
בשנת 1957 החלה פעילות הרכבות.
מאחר שהמדינות המשתתפות לא יכלו להסכים על רכבות אחידות, הפעילו חברות הרכבות של צרפת, איטליה, גרמניה, הולנד ושווייץ רכבות מדגמים שונים.
חברת הרכבות של צרפת (SNCF) הפעילה רכבות מדגם X 2700/XRT 7700 (RGP), חברת הרכבות האיטלקית (ה־FS) הפעילה רכבות מסוג 442/448, החברה הגרמנית (ה־DB) הפעילה קרונועים מדגם VT 08.5 ו־VT 11.5, והחברה ההולנדית (ה-NS) הפעילה ביחד עם החברה השווייצרית (ה-SBB) פיתוח משותף של קרונועי דיזל מדגם RAm/DE.
החברות של בלגיה (NMBS/SNCB) ושל לוקסמבורג (CFL) לא הפעילו רכבות בשלב הראשון.
הקרונוע החשמלי הראשון היה מסדרת ה-RAe של חברת הרכבות השווייצרית, והחל לפעול בשנת 1961. קרונוע זה הותאם לארבע מערכות הזרם שהיו בשימוש באזורי הנסיעה של ה-TEE.
כדי להתאים את הרכבות למספר הנוסעים, החלו בשנת 1963 וב-1965 חברת הרכבות הצרפתית והגרמנית, בהתאמה, להפעיל בקווים חדשים של ה-TEE קטרים חשמליים מהירים ומודרניים וקרונות מחלקה ראשונה נוחים במיוחד.
לקווים שבין מדינות בנלוקס, צרפת וגרמניה השתמשו החברות הצרפתית, הבלגית והגרמנית בקטרים שיכלו לעבוד עם מספר מערכות זרם.
עם זאת, הוחלפו באופן שגרתי הקטרים בין היתר באמריך עם ריין, בזל, קיאסו ובקווי הרכבת של ברנר.
ב־1971 שולבו כמעט כל הרכבות של ה-TEE במערכת הרכבות במחלקה ראשונה של האינטר־סיטי שפעלו בתדירות של פעם בשעתיים.
באותה שנה אירעה תאונת הרכבת היחידה בתולדות ה-TEE, בה ירדה מהפסים רכבת הבוואריה באלגוי שבבוואריה (הבוואריה שימשה בחלק מה-TEE בשנים 1969–1979).
באסון הרכבת נהרגו 28 בני אדם.
כחלק מהחלפת מערכי הרכבות ב־TEE ב־1979, הוחלפו רכבות רבות של ה־TEE, בכללן גם רכבות של האינטר־סיטי, ברכבות עם שתי מחלקות.
בשנות ה-80 של המאה ה-20 החלה הפופולריות של ה־TEE לדעוך, אם כי ב־1982 נפתח קו חדש, הלופטהנזה Airport-Express, שפעל בין נמל התעופה של דיסלדורף ונמל התעופה של פרנקפורט.
הקו תפקד כחלק רשמי מה־TEE.
חמש שנים מאוחר יותר הושבת הקו האחרון של ה־TEE, ובאותו הזמן הוקמה האירו-סיטי, רשת רכבות איכות אירופאית עם מחלקה ראשונה ושנייה.
הרכבות האחרונות שפעלו בשירות ה-TEE חדלו מנסיעה בשנת 1993 עם הפסקתו של קו הלופטהנזה Airport-Express.
מאז סגירתה של הרשת נעשו ניסיונות להחיות ולהנציח את היוקרה והתדמית של ה־TEE, וב־1993 הופעל קו הרכבת הישיר והבלעדי של האירו־סיטי בין בריסל לפריז שוב תחת השם TEE, הפעם עם מחלקות ראשונה ושנייה, אולם בלוחות הזמנים של הקיץ העוקב נעלם שוב השם TEE לטובת השם TGV.
בקו אחר של ה-TGV (ברן – פראן) פעל עד 1999 הרכב של רכבת מסוג RAe TEE II שעבר חידוש.
ב-2007 הוציא לפועל הטבח אלפונס שובּק פרויקט בשם "רכבת הכוכב הכחול של שובּק", בו רכבת ישנה של ה־TEE הוסבה למסעדה באורך 204 מטרים, היכולה להכיל עד 155 סועדים.
הרכבת המושבתת נמצאת בתחנת מוזאך של האס באן במינכן.
החל מאותה שנה מפעיל מוזיאון התחבורה בנירנברג למטרות תיירות מערך של קרונות TEE תחת השם TEE Rheingold (זהב הריין), שמורכב מקרונות תצפית ומשני קטרים מסדרת 103.
רשימת רכבות וקווים ברשת ה-TEE
(הערה: מספרי ושמות הרכבות נכונים ליום הפסקת הקו)
ב־1977 הוציא ההרכב האלקטרוני קרפטוורק אלבום בשם Trans-Europa-Express.
נפת טרני (באיטלקית: Provincia di Terni) היא נפה במחוז אומבריה שבאיטליה.
בירתה של הנפה היא העיר טרני.
הנפה גובלת בנפת פרוג'ה במחוז אומבריה בצפון, בנפת ריאטי ובנפת ויטרבו במחוז לאציו במזרח ובדרום ובמערב, ובנפת סיינה במחוז טוסקנה בצפון-מערב.
מספר ערי הנפה הוא 33. להלן רשימת הערים הגדולות בנפה, לפי מספר התושבים, לשנת 2005:
טֶרנִי (Terni) היא עיר עתיקה באיטליה בדרום מחוז אומבריה ובירת נפת טרני.
היא שוכנת במישור הנהר נרה (Nera).
העיר נמצאת במרחק 104 ק"מ צפונית-מזרחית לרומא, 36 ק"מ צפונית מריאטי (שבמחוז לאציו) ו-29 ק"מ דרומית מספולטו.
מסילת הברזל רומא - אנקונה עוברת בעיר.
בעיר יש אוניברסיטה, והיא נחשבת לאחד ממרכזי התעשייה החשובים של אומבריה.
התעשייה בה זכתה לתנופה לאחר שבמלחמת העולם השנייה העיר נהרסה מהפצצות בעלות הברית.
טרני נוסדה על ידי העם הסביני במאה ה-7 לפנה"ס.
במאה ה-3 לפנה"ס היא נכבשה על ידי רומא העתיקה ונחשבה לעיר חשובה (municipium) בדרך המלך מרומא צפונה ויה פלמיניה (Via Flaminia).
הרומאים כינו את העיר בשם "Interamna", שפירושו בין שני נהרות.
מתקופת הקיסרות הרומית נותרו בעיר אמות מים, חומות, אמפיתיאטרון, מקדשים וגשרים.
בשנת 755 נכבשה העיר על ידי הלומברדים ואיבדה את מעמדה לטובת העיר השכנה, ספולטו, בגלל הדוכסות שבספולטו.
בשנת 1174 היא נהרסה על ידי פרידריך הראשון, קיסר האימפריה הרומית הקדושה.
בשנים לאחר מכן היא הייתה אחד ממקומות התפילה החביבים על פרנציסקוס מאסיזי.
במאה ה-14 העיר הייתה לעצמאית וחוקקה חוקה משלה.
בשנת 1353 היא הרחיבה את תחום חומותיה.
כמו ערים אחרות במחוז היא סבלה מהריב בין שתי הסיעות: הגואלפי והגיבליני (Guelfi e ghibellini), אשר הפכו לשתי מפלגות הנובילי (Nobili) והבנדררי (Banderari).
בסוף הייתה לחלק ממדינת האפיפיור.
בשנת 1580 החלה כריית ברזל באזור.
במאה ה-17 הייתה קרבן למגפות ולמחסור במזון.
במאה ה-19 היא נהנתה מהמהפכה התעשייתית.
ושל האפשרות לניצול אנרגיה הידרואלקטרית.
בטרני הוקמו מפעלי מתכת וצמר.
בשנת 1927 הוקמה נפת טרני והעיר הייתה לבירתה.
ריכוז התעשיות הכבדות שבה, יחד עם היותה צומת רכבות, הביאו לכך שתהיה קרבן ל-118 התקפות אוויריות בעלות הברית במלחמת העולם השנייה.
רבעים רבים נחרבו ומבני תעשייה נהרסו.
בעיר הייתה קהילה יהודית קטנה בין סוף המאה ה-13 עד סוף המאה ה-16. עיסוקה היה דומה לזה של שאר הקהילות היהודיות באיטליה: עסקי שולחני - מתן הלוואות.
על הנוצרים נאסר לעסוק בכך במדינת האפיפיור..
נמצאו מסמכים המביאים את פרטיהם של רופאים יהודים שהיו בעיר, כעשרה במספר.
היהודים גורשו מהעיר, יחד עם כל יהודי מדינת האפיפיור במאה ה-16.
בשנת 2009 הוצב לוח זיכרון באחד מקירות הטיילת ליד גן בעיר (Parco Ciaurro), בנוכחות הרב הראשי של איטליה והבישוף המקומי, עם הכתובת הבאה: "Qui si trovava il cimitero ebraico che questa terra accolse nel tardo medioevo" (כאן היה בית קברות יהודי בימי הביניים המאוחרים).
על פי המחקר גודלו המקורי של בית הקברות היה מרשים ומעיד על גודלה ויכולתה הכלכלית של הקהילה.
בית הקברות נפתח בשנת 1495 והתאריך מעיד על כך שהקהילה התרחבה (ייתכן שהייתה קיימת גם לפני זה) בעקבות ההגירה לאזורים באיטליה בשלטון האפיפיור ובצפון איטליה בימי גירוש היהודים מספרד ודרום איטליה.
מועדון הכדורגל טרנמיר רוברס היא קבוצת כדורגל מהעיירה טרנמיר אשר מהווה פרבר של בירקנהד.
הקבוצה לא שיחקה מעולם בפרמייר ליג או בליגה הראשונה באנגליה לפני הקמת הפרמייר ליג.
האצטדיון הביתי של הקבוצה נקרא פרנטון פארק, והוא מכיל 16,567 מקומות ישיבה.
הישג השיא של הקבוצה הוא זכייה בגביע הוולשי ב-1935. בנוסף לכך העפיל המועדון לגמר גביע הפוטבול ליג בשנת 2000, והפסיד בו ללסטר סיטי.
הקבוצה נוסדה ב-1884. ב-1991 הצליחה הקבוצה להעפיל לליגת המשנה לאחר ניצחון בגמר הפלייאוף על בולטון וונדררס, ומאז הקבוצה שיחקה בליגה השנייה 10 שנים.
בתקופה הזאת העפילה הקבוצה פעמיים למשחקי הפלייאוף על העלייה לפרמייר ליג, אך לא הצליחה להעפיל לפרמייר ליג.
ב-2001 נשרה הקבוצה לליגה השלישית ומאז היא משחקת שם.
בעונת נאבקה הקבוצה נגד הירידה לפוטבול ליג השנייה (הליגה הרביעית), והיא ניצלה מירידה לאחר שסיימה במקום ה-19.
בסיום עונת 2013/2014 נשרה טרנמיר לפוטבול ליג 2 לאחר 13 שנים רצופות בפוטבול ליג 1 לאחר שהקבוצה נוצחה בביתה במחזור הסיום 1–2 בידי ברדפורד סיטי.
שנה מאוחר יותר נשרה טרנמיר לנשיונל ליגה החמישית והשלימה ירידת ליגה שנייה ברציפות.